**dr. sc. Andrea Razum, Ekonomski fakultet, Zagreb i članica udruge Štedopis, Institut za financijsko obrazovanje, Zagreb**

Andrea Razum diplomirala je 2007. godine na Ekonomskom fakultetu u Zagrebu, smjer Financije. Posijediplomski studij na Ekonomskom fakultetu u Zagrebu upisala je 2010. godine, a titulu sveučilišne specijalistice stekla je 2011. godine obranom specijalističkoga poslijediplomskog rada. Tijekom školovanja dobitnica je četiri Dekanove nagrade za izvanredni akademski uspjeh, te stipencije grada Zagreba i Ministarstva znanosti, obrazovanja i športa za izvanredni akademski uspjeh. Poslijediplomski doktorski studij iz ekonomije i poslovne ekonomije pohađala je na Ekonomskom fakultetu u Zagrebu, pa je 2015. godine obranom doktorske disertacije stekla akademski stupanj doktora znanosti. Od 2009. godine zaposlena je kao znanstvena novakinja na projektu Ministarstva znanosti, obrazovanja i športa „Razvoj suvremenih prodajno-distributivnih sustava u hrvatskim poduzećima“ voditeljice prof. dr. sc. Marije Tomašević Lišanin. U sklopu projekta ERASMUS posjetila je 2010. godine Universidad de Navarra u Pamploni, 2012. godine Universita del Salento u Lecceu i 2015. godine održavala je nastavu na Unversidad de Granada. Temeljem sponzorstva British Scholarship Trust 2013. godine boravila je na Aston Business School u Birminghamu kao gost istraživač. Na poziv prof. Kena Peattiea, 2015. godine održala je predavanje na poslijediplomskom studiju na Cardiff University. Autorica je samostalno i u suautorstvu više stručnih i znanstvenih radova, te je aktivna članica brojnih udruženja i organizacija, od kojih posebno treba istaknuti njezino članstvo u Štedopisu, Institutu za financijsko obrazovanje.